LĒMUMA PROJEKTS

**Par Alūksnes novada pašvaldības nekustamā īpašuma “Brenci 10”-5, Brencos, Malienas pagastā, Alūksnes novadā atsavināšanu**

Izskatot sabiedrības ar ierobežotu atbildību “ALŪKSNES NAMI” 28.06.2023. vēstuli Nr. AN/1.7.1/23/130, kas saņemta un reģistrēta Alūksnes novada pašvaldībā 29.06.2023. ar Nr. ANP/1-42/23/2365,

secinot to, ka nepieciešamie izdevumi, lai savestu kārtībā dzīvošanai derīgā stāvoklī dzīvokli “Brenci 10”- 5, Brencos, Malienas pagastā, Alūksnes novadā, bet vēlāk arī administrēšanas un uzturēšanas izdevumi, nav samērojami ar īpašuma faktisko vērtību un izmantošanas iespējām,

pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta otro daļu, 4. panta otro daļu, 5. panta pirmo un piekto daļu, 8. panta trešo daļu,

1. Nodot atsavināšanai Alūksnes novada pašvaldības nekustamo īpašumu “Brenci 10”- 5, Brencos, Malienas pagastā, Alūksnes novadā ar kopējo platību 47,2 m² un ar to saistītām kopīpašuma 472/5170 domājamām daļām no daudzdzīvokļu mājas, būves (šķūņa) un zemes.
2. Noteikt atsavināšanas veidu – pārdošana izsolē.
3. Uzdot nosacītās cenas noteikšanu un dzīvokļa īpašumu atsavināšanu veikt Īpašumu atsavināšanas komisijai.